CELEX: 62018CN0263
Language: da
Date: 2018-04-16 00:00:00
Title: Sag C-263/18: Anmodning om præjudiciel afgørelse indgivet af Rechtbank Den Haag (Nederlandene) den 16. april 2018 — Nederlands Uitgeversverbond og Groep Algemene Uitgevers mod Tom Kabinet Internet BV, Tom Kabinet Holding BV og Tom Kabinet Uitgeverij BV

201807200212012752018/C 276/212632018CJC27620180806DA01DAINFO_JUDICIAL20180416141522Sag C-263/18: Anmodning om præjudiciel afgørelse indgivet af Rechtbank Den Haag (Nederlandene) den 16. april 2018 — Nederlands Uitgeversverbond og Groep Algemene Uitgevers mod Tom Kabinet Internet BV, Tom Kabinet Holding BV og Tom Kabinet Uitgeverij BV
 ---documentbreak--- C2762018DA1420120180416DA0021142152Anmodning om præjudiciel afgørelse indgivet af Rechtbank Den Haag (Nederlandene) den 16. april 2018 — Nederlands Uitgeversverbond og Groep Algemene Uitgevers mod Tom Kabinet Internet BV, Tom Kabinet Holding BV og Tom Kabinet Uitgeverij BV
   (Sag C-263/18)2018/C 276/21Processprog: nederlandsk
      Den forelæggende ret
   
   Rechtbank Den Haag
   
      Parter i hovedsagen
   
   
      Sagsøgere: Nederlands Uitgeversverbond og Groep Algemene Uitgevers
   
      Sagsøgte: Tom Kabinet Internet BV, Tom Kabinet Holding BV og Tom Kabinet Uitgeverij BV
   
      Præjudicielle spørgsmål
   
   
            1.
         
         
            Skal ophavsretsdirektivets (
                  1
               ) artikel 4, stk. 1, fortolkes således, at der ved det der omhandlede udtryk »enhver form for spredning til almenheden ved salg eller på anden måde af deres originalværker eller eksemplarer heraf« også skal forstås tilrådighedsstillelse online ved download til brug i en ubegrænset periode af e-bøger (det vil sige digitale eksemplarer af ophavsretligt beskyttede bøger) til en pris, hvormed rettighedshaveren modtager et vederlag, der svarer til den økonomiske værdi af eksemplaret af det ham tilhørende værk?
         
      
            2.
         
         
            Såfremt spørgsmål 1 skal besvares bekræftende, er spredningsretten for så vidt angår originalværket eller eksemplarer heraf da udtømt i EU som omhandlet i ophavsretsdirektivets artikel 4, stk. 2, såfremt det første salg eller anden overdragelse af dette materiale — hvorved der her skal forstås tilrådighedsstillelse online ved download til brug i en ubegrænset periode af e-bøger (det vil sige digitale eksemplarer af ophavsretligt beskyttede bøger) til en pris, hvormed rettighedshaveren modtager et vederlag, der svarer til den økonomiske værdi af eksemplaret af det ham tilhørende værk — sker i EU af rettighedshaveren eller med dennes samtykke?
         
      
            3.
         
         
            Skal ophavsretsdirektivets artikel 2 fortolkes således, at overdragelse mellem på hinanden følgende erhververe af det retmæssigt erhvervede eksemplar, for hvilket spredningsretten er udtømt, udgør et samtykke til de der omhandlede reproduktionshandlinger, for så vidt som disse reproduktionshandlinger er nødvendige for den lovlige anvendelse af dette eksemplar, og i bekræftende fald, hvilke betingelser gælder der herfor?
         
      
            4.
         
         
            Skal ophavsretsdirektivets artikel 5 fortolkes således, at rettighedshaveren ikke længere kan modsætte sig de reproduktionshandlinger, der er nødvendige for en overdragelse mellem på hinanden følgende erhververe af det retmæssigt erhvervede eksemplar, for hvilket spredningsretten er udtømt, og i bekræftende fald, hvilke betingelser gælder der herfor?
         
      (
         1
      ) – Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT 2001, L 167, s. 10).